《六月十六日观内省使臣传诏到州》
元代·刘崧

闻道京华使，南从海上来。丁宁深激义，沈痛欲兴哀。

远道经年达，华筵尽日开。灵槎万里外，飘泊几时回。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。